Duisende doen aansoek vir 90 poste | Nuus24
Duisende doen aansoek vir 90 poste
Durban – Meer as 32 000 mense sal na verwagting aansoek doen vir 90 vakante poste vir verkeersbeamptes, het The Mercury Vrydag berig.Volgens die berig het 15 000 mense Donderdag by die Harry Gwala-stadion in Pietermaritzburg opgedaag om fiksheidstoetse te doen. Daar word van aansoekers verwag om vier kilometer binne 30 minute te voltooi.Nóg 17 000 mense word Vrydag by die stadion verwag.Verskeie mense het nie die paal gehaal nie, en baie is vir dehidrasie en uitputting behandel.Een applikant wat nie die fiksheidstoets voltooi het nie, het gekla van te min water langs die roete.Diegene wat suksesvol was, sal na die volgende stap van die keuringsproses vorder. – Volg Nuus24 op Twitter
Lees meer oor: verkeersdepartement VOLGENDE OP NUUS24X Algemene Sinode kos ‘n kwart sent | Kerkbode
Algemene Sinode kos ‘n kwart sent
February 28, 2017 Kerkbode@sinode, Nuus
ŉ Raps meer as ŉ kwart sent uit elke rand wat gemeentes van die NG Kerk inkry, word uiteindelik gebruik om die werk op algemene sinodale vlak te betaal. Anders gestel: 28 sent uit elke R100 rand wat lidmate as dankoffers aan hul gemeentes gee, gaan uiteindelik na die Algemene Sinode toe.
Dit blyk uit die begroting van die Algemene Sinode wat deur die Algemene Sinodale Moderamen goedgekeur is. Die totale begroting vir die boekjaar 2017/’18 beloop net minder as R7,7 miljoen.
Die gesamentlike inkomste van alle gemeentes in 2015/’16 was net meer as R1,7 miljard. Daarvan gaan sowat R4,8 miljoen, of 0,28%, na die Algemene Sinode toe. Die res van die Algemene Sinode se begroting word deur die opbrengs van beleggings gefinansier.
Ds Johan Brink, voorsitter van die Algemene Taakspan Fondse, sê hy dink nie die Algemene Sinode se uitgawes is baie vir ŉ kerk van die grootte van die NG Kerk nie. As ŉ mens reken dat daar sowat ŉ miljoen lidmate is, beteken dit die Algemene Sinode kos lidmate elkeen sowat R4,80 per jaar.
Die mikpunt is om die beleggings só te laat groei dat dit uiteindelik 50% van die Algemene Sinode se koste kan dra.